omelette surprise
Omelette surprise er en isdessert. Den består af is, som er placeret på en bund af kage, ofte en genoisebund, og derpå fuldstændig dækket af almindelig eller italiensk marengs. Desserten bages i ovn eller afbrændes med en gasbrænder.
Den amerikanske fysiker Graf von Rumford regnes for dessertens opfinder. Han demonstrerede med den, hvordan piskede æggehvider isolerer mod varmeudveksling.